**ZAKAJ TAKO TE LJUBIM**

Zakaj tako te ljubim, Primorska, moja ti?

Zakaj ob misli nate oko mi zažari?

Zakaj najlepše pesmi o tebi sem zapel?

Zakaj še skale sive ves srečen bi objel?

Zato tako te ljubim, ker tu sem se rodil,

po trdi kraški zemlji hoditi se učil.

S piščalko prve pesmi sem nežno ti igral.

Zapel kot mlad pastirček sem prvič ti v pozdrav.

Dokler srce bo bilo, jaz tebe ljubil bom,

oj, ti Primorska sončna, ti moj predragi dom.

Kar v srcu je ljubezni, sem v pesmi jo prelil,

da bi, dežela moja, jaz z njimi te slavil.